Държавен вестник, бр. 73, 2009 г., стр. 16

СТР.  16	
Д Ъ Р Ж А В Е Н  В Е С Т Н И К 	
БРОЙ  73
превишават границите, определени по такъв 
начин, че да съответстват на изискванията 
на член 67; или
г) когато е в сила декларация, направена 
съгласно член 3, съпругите и децата на лица, 
осигурявали издръжката на семействата и 
принадлежали към определени категории 
работници, които категории съставляват не 
по-малко от 50 % от всички наети лица в 
промишлени предприятия с персонал от 20 
или повече души. 
Член 62
Обезщетението се изплаща под формата 
на периодични плащания, изчислявани по 
следния начин:
а) когато са защитени категории наети 
лица или категории от икономически актив­
ното население – по такъв начин, че да бъдат 
изпълнени или изискванията на член 65, или 
тези на член 66; 
б) когато са защитени всички пребиваващи 
лица, чиито средства за времетраенето на 
обхванатия случай не превишават определе­
ните граници – по такъв начин, че да бъдат 
изпълнени изискванията на член 67. 
Член 63
1. Обезщетението по член 62, при покрит 
риск, се осигурява най-малкото за:
а) защитено лице, чийто издържал го 
работник (чието издържало семейството му 
лице) има завършен правопораждащ период 
в съответствие с установените правила, който 
може да бъде 15 години внасяне на осигуровки 
или трудова заетост или 10 години пребива­
ване в страната; или 
б) когато по принцип са защитени съпругите 
и децата на всички икономически активни 
лица – на защитено лице, чийто издържал 
го работник (чието издържало семейството 
му лице) има завършен правопораждащ пе­
риод от три години внасяне на осигуровки и 
за когото издържал го работник (издържало 
семейството му лице) е платен предвидения 
средногодишен брой вноски. 
2. Когато обезщетението, посочено в па­
раграф 1, се обуславя от наличието на мини­
мален период на внасяне на осигуровки или 
на трудова заетост, обезщетение в намален 
размер се осигурява най-малко на:
а) защитено лице, чийто издържал го 
работник (чието издържало семейството му 
лице) има завършен в съответствие с уста­
новените правила правопораждащ период от 
пет години внасяне на осигуровки или трудова 
заетост; или
б) когато по принцип са защитени съпругите 
и децата на всички икономически активни 
лица – на защитено лице, чийто издържал го 
работник (чието издържало семейството му 
лице) има завършен правопораждащ период от 
три години внасяне на осигуровки и за който 
издържал го работник (за което издържало 
семейството му лице) е платена половината 
от средногодишния брой вноски, определен 
в съответствие с буква „б“ на параграф 1 от 
този член. 
3. Изискванията на параграф 1 от този член 
се считат за изпълнени, когато дадено обез­
щетение, изчислено в съответствие с изисква­
нията на раздел XI, но с 10 процентни пункта 
по-малко от размера, посочен в приложената 
към същия раздел таблица за съответния ти­
пичен (стандартен) бенефициент, се осигурява 
най-малко на защитено лице, чийто издържал 
го работник (чието издържало семейството 
му лице) има завършен в съответствие с ус­
тановените правила правопораждащ период 
от пет години внасяне на осигуровки, трудова 
заетост или пребиваване в страната. 
4. Пропорционално намаление на процен­
тите, посочени в приложената към раздел XI 
таблица, може се извърши в случаите, когато 
правопораждащият период за обезщетението, 
съответстващ на намаления процентен размер, 
превишава 5 години внасяне на осигуровки или 
трудова заетост, но е по-малък от 15 години 
внасяне на осигуровки или трудова заетост; 
обезщетение в намален размер се изплаща 
съгласно параграф 2 от този член.
5. За придобиване на право на обезщетение 
за преживели лица от страна на бездетна вдо­
вица, за която съществува презумпция, че не 
може да се издържа сама, може да се въведе 
изискване за минимална продължителност 
на брачното правоотношение.
Член 64
Обезщетението по членове 62 и 63 се от­
пуска за целия период на покрития риск.
РАЗДЕЛ XI. СТАНДАРТИ ЗА ПЕРИОДИЧ­
НИТЕ ПЛАЩАНИЯ
Член 65
1. При периодичните плащания, предмет на 
този член, размерът на обезщетението, увели­
чен с размера на всякакви семейни помощи, 
платими за времетраенето на обхванатия слу­
чай, следва да бъде такъв, че по отношение на 
въпросния период за типичния (стандартния) 
бенефициент, посочен в таблицата, приложе­
на към този раздел, да се получи най-малко 
посоченият в тази таблица процент от общия 
размер на предишните трудови доходи на 
бенефициента или на лицето, осигурявало 
издръжката на семейството, и от размера на 
всякакви семейни помощи, платими на защи­
теното лице със същите семейни задължения 
както типичния (стандартния) бенефициент.